Meksikaning Tultepeke shahridagi San-Pablito pirotexnika bozorida ro‘y bergan kuchli portlash natijasida halok bo‘lgan kishilar soni 29 nafarga yetdi, jarohatlanganlar soni esa - 70 nafardan ziyod. Ba’zilarining tanasi 90 foiz kuyib ketgan. Bu haqida VVS nashri xabar berdi. Milliy favqulodda-qutqaruv xizmatlar rahbari Luis Felip Puentening so‘zlariga ko‘ra, jabrlanganlar soni yana oshishi mumkin. Qizil xoch vakillarining ma’lum qilishicha, tashkilot voqea sodir bo‘lgan joyga 30dan ortiq tez yordam mashinasi va o‘nlab tibbiyot xodimlarini jo‘natgan. Tultepeka favqulodda-qutqaruv xizmatlar rahbari Isidro Sanches portlashga kerakli xavfsizlik choralarining ko‘rilmaganligi sabab bo‘lganini ma’lum qildi.